|  |  |  |
| --- | --- | --- |
| REPUBLIKA  HRVATSKA  Međimurska županija  Općina Orehovica | Razina | 22 |
| AKT: **GODIŠNJI IZVJEŠTAJ O IZVRŠENJU PRORAČUNA**  **ZA 2019. GODINU** | RKDP | 33312 |
| Zakon o proračunu (NN 87/08,136/12 i 15/15) članak 108. stavak 1. točka 6 | Matični broj  OIB | 02542587  99677841113 |

**OBRAZLOŽENJE OSTVARENJA PRIHODA I PRIMITAKA,**

**RASHODA I IZDATAKA**

**ZA RAZDOBLJE 01.01.-31.12.2019.**

Proračun Općine Orehovica za 2019. godinu usvojen je na 10. sjednici Vijeća Općine Orehovica održanoj dana 29.11.2018 godine. Nadalje, 1. Izmjene i dopune Proračuna Općine Orehovica, Općinsko vijeće Općine Orehovica donijelo je na 15. sjednici Općinskog vijeća Općine Orehovica dana 30.09.2019. godine. Druge izmjene i dopune Proračuna Općine Orehovica Općinsko Vijeće Općine Orehovica donijelo je dana 18.12.2019. godine na svojoj 17. sjednici.

Tim izmjenama i dopunama proračuna Općine Orehovica planirani su ukupni prihodi i primitci u iznosu od 7.752.669,00 kuna, te ukupni rashodi i izdaci u iznosu od 8.743.475,00 kn. Razlika manjka prihoda planirana je pokriti se iz viška prihoda iz prethodnih godina u iznosu od 990.806,00 kn

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
|  | | | | | | | | | | | | | |
| **I PRIHODI/PRIMICI** | | | |  | |  | |  | |  | |
|  | |  | |  | |  | |  | |  | |
|  | |  | |  | |  | |  | |  | |
| U obračunskom razdoblju I-XII mjesec 2019 godine ostvareni su ukupni prihodi/primici u iznosu od 7.916.462,61 kn što je 102,00% ostvarenja godišnjeg plana, odnosno 92,2% ostvarenja promatranog obračunskog razdoblja u 2018. godini | | | | | | | | | | | |
| U istom proračunskom razdoblju 2018. godine Općina je od poreza na dohodak nakon izvršenog povrata istoga prihodovala 4.667.513,00 kune, dok je u 2019 prihodovala 5.050.299,00 kn. Povrat poreza prema izvještaju FINE evidentiran je u iznosu od 162.978,00 kn. Donošenjem novog Zakona o financiranju jedinica lokalne i područne (regionalne) samouprave udio fiskalnog izravnanja uvelike je povećao ukupne porezne prihode, te omogućio Općini Orehovica lakše poslovanje i planiranje proračunskih aktivnosti i samog poslovanja općine. To je djelomično rezultiralo i povećanjem ulaganja u nabavu nefinancijske imovine u ukupnom iznosu od 4.165.364,00 kn. što je za 1.337.047,00 kn veće nego u istom razdoblju prošle godine (za 47,3%). | | | | | | | | | | | |
| U odnosu na isto obračunsko razdoblje prošle godine ostvareni prihodi poslovanja iznosili su 7.903.312,00 kn i manji su za 60.947,00kn, tj manji su za 0,8%. | | | | | | | | | | | |
| U istom razdoblju 2018. godine općina je prihodovala pomoći iz proračuna u iznosu od 1.598.280.00 kn, dok je u 2019 godini prihodovala 1.318.625,00 kuna. Navedeno se odnosi na iznos tekuće pomoći iz državnog proračuna u iznosu od 7.750,00 kn za predškolu, tekuće pomoći iz županijskog proračuna u iznosu od 159.600,00 kuna namijenjen je za financiranje pomoći za drva. Nadalje, Ministarstvo regionalnog razvoja je projekt "Jezerčica" sufinanciralo iznosom od 103.275,00 kn projekt izgradnje zaobilaznice u Podbrestu u iznosu od 500.000,00 kn, igralište u romskom naselju u iznosu od 250.000,00 kn. Ministarstvo graditeljstva sufinanciralo je projekt oborinske odvodnje i rasvjete spojne ceste u iznosu od 248.000,00 kn. Međimurska županija je sufinancirala i izvođenje radova na izgradnji nadstrešnice na mjesnom groblju u Podbrestu u iznosu od 50.000,00 kn. Sva dobivena sredstva utrošena su namjenski, te će u propisanim rokovima biti izrađena izvješća o trošenju navedenih namjenskih sredstava. | | | | | | | | | | | |
| Prihodi ostalih proračunskih korisnika iznosili su ukupno 200.000,00 kn. Navedeni prihod je prihod udruge "Kali Sara" kojim se sufinancira izgradnja višenamjenskog sportskog igrališta u romskom naselju. I za taj dio dobiveni sredstava odaslano je izvješće o namjenskom korištenju istih. | | | | | | | | | | | |
| U istom proračunskom razdoblju 2018. godine Općina je od prihoda od dividendi prihodovala 159.220,00 kn, dok je u istom razdoblju 2019 godine prihod iznosio samo 25.000,00 kn. Razlog tome su manji prihodi od poslovanja javnog poduzeća Međimurje-plin d.o.o. u kojem općina Orehovica participira u vlasničkoj strukturi. | | | | | | | | | | | |
| Prihodi od komunalne naknade veći su za 20.931,00 kuna ili 6,0% (2016 - 306.290,00 kuna, 2017 -329.869,00 kuna, a 2018 347.964,00 kn 2019 - 368.895,00) u odnosu na isto obračunsko razdoblje prošle godine. Unatoč tome što se kontinuirano provode mjere prisilne naplate, odašilju se opomene dužnicima, te se usmeno ili telefonski neplatiše upozoravaju o dugovanjima, teška gospodarska situacija pridonijela je činjenici da se jako teško naplaćuju dugovanja dužnika za komunalnu naknadu i naknadu za uređenje voda. Navedeno povećanje naplate još uvijek nije dovoljno učinkovito da bi se potraživanja Općine Orehovica svela na optimalnu razinu. Međutim kroz cijelu 2019 godinu Općina Orehovica je pribjegla krajnjem obliku naplate svojih potraživanja, te odaslala rješenja o ovrhama na adrese okorjelih dužnika. I navedena mjera samo je djelomično učinkovita zbog već gore navedenih razloga. | | | | | | | | | | | |
| Komunalni doprinosi su u istom razdoblju prošle godine naplaćeni u iznosu od 53.202,00 kn, dok je u istom razdoblju 2019 godine naplaćeno 116.586,00 kn. Dinamika punjenja navedenih prihoda uvelike ovisi o dinamici izdavanja rješenja o izvedenom stanju u postupcima ozakonjenja nezakonito izgrađenih objekata pri nadležnim državnim službama. | | | | | | | | | | | |
| Sukladno ranijim Okružnicama o predaji financijskih izvještaja proračuna, proračunskih i izvanproračunskih korisnika državnog proračuna te proračunskih i izvanproračunskih korisnika jedinica lokalne i područne (regionalne) samouprave mjesni odbori, te Vijeće romske nacionalne manjine djeluju u okviru Općine Orehovica, tj. ne posluju preko vlastitog računa. | | | | | | | | | | | |
| U 2019 godini za zapošljavanje radnika na javnim radovima od strane HZZ prihodovano je 153.235,68 kn, te za stručno osposobljavanje bez zasnivanja radnog odnosa 7.704,60kn. Navedena sredstva troše se namjenski, te se sukladno potpisanim ugovorima i dostavljaju izvješća o namjenskom trošenju istih. | | | | | | | | | | | |
| Tijekom izvještajnog razdoblja Općina Orehovica nije prodala niti jedno gradilište. | | | | | | | | | | | |
| Isto tako Općina Orehovica je s naslova naplaćenih sredstava po otkupu stanova na kojima je postojalo stanarsko pravo u ovom izvještajnom razdoblju prihodovala ukupno 29.222,22 kune, a 45% tih sredstava ili 13.150,00 kuna prihod su proračuna Općine Orehovica. Daljnje aktivnosti oko naplate istih sredstava od Općine Mala Subotica su se intenzivirale, tijekom godine su odašiljane požurnice i zahtjev za suđenje u razumnom roku, te su iskazane u obaveznim bilješkama u popisu sudskih sporova u tijeku. Spor je završio, sredstva su naplaćena početkom mjeseca veljače 2020. godine . Sukladno članku 27. Zakonu o prodaji stanova na kojima postoji stanarsko pravo 55% ukupno prikupljenih sredstava, što u 2019 godini ukupno iznosi 16.072,28kn, Općina Orehovica redovno uplaćuje u državni proračun.   |  |  |  | | --- | --- | --- | | **POTRAŽIVANJA OPĆINE OREHOVICA NA DAN 31.12.2019.** |  | | |  | Knjižno stanje | Inventurno stanje | | Komunalna naknada - pravne osobe | 2.072,43 | 2.072,43 | | Komunalna naknada - fizičke osobe | 65.081,90 | 65.081,90 | | Komunalni doprinos | 89.868,91 | 89.868,91 | | Potraživanje za naknadu za zadržavanje zgrada | 21.604,48 | 21.604,48 | | Grobna naknada | 32.568,31 | 32.568,31 | | Porez na promet nekretnina | 32.092,29 | 32.092,29 | | Porez na kuće za odmor | 0,00 | 0,00 | | Porez na potrošnju | 870,89 | 870,89 | | Porez na tvrtku | 22.482,05 | 22.482,05 | | Zatezne kamate | 28.432,07 | 28.432,07 | | Koncesije | 0,00 | 0,00 | | Korištenje prostora elektrana | 16.697,65 | 16.697,65 | | Zakup i iznajmljivanje imovine | 11.727,11 | 11.727,11 | | Ostala nespomenuta potraživanja - Hrvatske vode | 18.596,55 | 18.596,55 | | Naknada za korištenje javne površine u svrhu prodaja putem pokretne trgovine na području Općine Orehovica | 13.485,55 | 13.485,55 | | Povrat studentskih stipendija | 2.000,00 | 0,00 | |  | **357.580,19** | **355.580,19** | | | | | | | | | | | | |
| **II RASHODI/IZDACI** | | | |  | |  | |  | |  | |
| U obračunskom razdoblju I-XII mjesec 2019 godine ostvareni su ukupni rashodi u iznosu 8.473.859,99 kuna, što je 96,92% ovogodišnjeg plana, ili 111,19% promatranog obračunskoga razdoblja prošle godine. | | | | | | | | | | | |
| Rashodi za zaposlene iznose 763.247,00 kn, što je za 13,6% manji rashod nego u istom razdoblju prošle godine. Najveći razlog tome je što komunalna redarka Općine Orehovica koristila porodiljni dopust, a kandidata koji bi zadovoljili kriterije po raspisanom natječaju na određeno vrijeme nije bilo, pa je u tom dijelu bilo manje rashoda. Drugi razlog smanjenja rashoda za zaposlene je u tome što je Hrvatski zavod za zapošljavanje u okviru mjere javnih radova manjim obimom odobravao zapošljavanje i sufinanciranje istih nego prošle godine. | | | | | | | | | | | |
|  | |  | |  | |  | |  | |  | |
| **Izračun mase plaća** | |  | |  | |  | |  | |  | |
|  | |  | | **Izvršenje proračuna 2016. godina** | | **Izvršenje proračuna 2017. godina** | | **Izvršenje proračuna 2018 godina** | | **Izvršenje proračuna 2019 godina** | |
| Masa sredstava za plaće zaposlenih u jedinicama lokalne i područne (regionalne) samouprave ne smije iznositi više od 20% prihoda poslovanja jedinice ostvarenih u prethodnoj godini, umanjenih za prihode: | | | | 4.866.886,17 | | 5.723.097,00 | | 7.964.259,00 | | 7.903.312,57 | |
| – od domaćih i stranih pomoći i donacija, osim pomoći za preuzete državne službenike na temelju posebnog zakona, | | | | 1.682.707,64 | | 2.689.422,00 | | 1.870.202,00 | | 1.318.625,00 | |
| – iz posebnih ugovora: sufinanciranje građana za mjesnu samoupravu te | | | | - | | - | | - | | - | |
| – ostvarene s osnove dodatnog udjela u porezu na dohodak i pomoći izravnanja za financiranje decentraliziranih funkcija. | | | | - | | - | | - | | - | |
|  | | Osnovica | | 3.184.178,53 | | 3.033.675,00 | | 6.094.057,00 | | 6.584.687,57 | |
|  | | 20% | | 636.835,71 | | 606.735,00 | | 1.218.811,40 | | 1.316.937,51 | |
| Obračun plaće - bez javnih radova | | | | **382.258,89** | | **382.258,89** | | **533.167,00** | | **610.011,32** | |
| u postotku | |  | | 12,005% | | 12,601% | | 8,749% | | 9,264% | |
| Neutrošena sredstva (žiro račun i blagajna ) na početku obračunskog razdoblja iznosila su 2.483.897,28 kuna, a krajem obračunskog razdoblja iznose 1.843.134,06 kuna. | | | | | | | | | | | |
| Navedena stanja sredstava na početku i na kraju obračunskog razdoblja sadrže sredstva Hrvatskih voda d.d. za koje se ubire naknada za uređenje voda (10.551,93 kn), a ne iskazuje se niti u prihodima, niti u rashodima proračuna. | | | | | | | | | | | |
| Stanje nepodmirenih obveza na početku godine iznosilo je 578.423,00 kuna, a na kraju obračunskog razdoblja iznosi 471.448,00 kn. 105.097,77 kuna obveze prema Hrvatskim vodama koje se tiču nenaplaćenih prihoda od naknade za uređenje voda po odaslanim uplatnicama zajedno s komunalnom naknadom, i za tuđe prihode (legalizacija) - 15.123,12 kn. Obveze za zaposlene iznose 47.530,90, obveze za sufinanciranje dječjeg vrtića iznose 44.293,14 kn, obveze za nabavu nefinancijske imovine iznose, 213.142,51 kn, a ostali rashodi su u iznosu od 46.260,56 kn. Od svih navedenih obveza obveze u iznosu od 470.248,00 kn su nedospjele obveze na kraju izvještajnog razdoblja kojima je dospijeće u 01/2020. godine. Dospjele obveze iznose1.200,00 kn, te su podmirene u siječnju 2020. godine | | | | | | | | | | | |
| Rashodi za zdravstvene i veterinarske usluge su se u 2019. godini višestruko smanjili te iznose 63.275,00. Razlog tome je što je Općina Orehovica u 2018. godini provodila projekt sterilizacije pasa, te je projektom obuhvatila zbrinjavanje i sterilizaciju i liječenje većine pasa u romskom naselju. U 2019. godini takova masovna sterilizacija nije bila provedena. | | | | | | | | | | | |
| Do promjene vrijednosti imovine i obveza došlo je i na strani povećanja i na strani smanjenja vrijednosti ili obujma imovine . Naim, u 2019. godini Općina Orehovica je na osnovu službenih podataka o završenim postupcima likvidacije ili zatvaranja nekoliko radnji bila primorana otpisati potraživanja u iznosu od 32.647,00 kn. Isto tako zbog dotrajalosti opreme za rad u parku i vrtu, otpisana je oprema u iznosu od 1.131,00 kn, što je i potvrdila inventurna komisija. Nadalje, u 2019. godini Općina je od države dobila nekoliko čestica čija je procijenjena vrijednost iznosila 6.262.000,00 kn. Isto tako komisija za procjenu imovine izvršila je procjenu vrijednosti zemljišta nogometnih terena u Orehovici i Podbrestu, te ih procijenila na vrijednost od 339.320,00 kn, što je i uvedeno u bilancu općine Orehovica. U bilancu je uvedena i darovana rasvjeta NK Croatia Orehovica koju je izgradnju većim dijelom sufinancirala općina, a manjim dijelom HOO (70.000,00 kn). Vrijednost rasvjete je 195.640,00 kn. | | | | | | | | | | | |
| Tijekom izvještajnog razdoblja općina nije imala prihode od vlastite djelatnosti, jer nema ustrojenu takvu djelatnost. Općina nije davala nikakve zajmove. | | | | | | | | | | | |